3. jūlijs

3. jūlijs ir gada 184. diena (185. garajā gadā) pēc Gregora kalendāra. Līdz gada beigām ir atlikusi 181 diena.

Vārda dienas 
Benita, Everita, Verita, Emerita

Notikumi 
 1608. gads — dibināta Kvebekas pilsēta Kanādā.
 1890. gads — Aidaho kļuva par 43. ASV štatu.
 1908. gads — Osmaņu impērijā sākās Jaunturku revolūcija.
 1919. gads — noslēgts Strazdumuižas pamiera līgums starp vācu un igauņu bruņotajiem spēkiem.
 1944. gads — Otrais pasaules karš: Sarkanā armija atbrīvoja Baltkrievijas PSR galvaspilsētu Minsku.
 1962. gads:
 beidzās Alžīrijas neatkarības karš, Francijas prezidentam Šarlam de Gollam pasludinot Alžīrijas neatkarību.
 pieņemts pašreizējais Alžīrijas karogs.
 1974. gads — Puertoriko sākās septītais Pasaules čempionāts basketbolā.
 1988. gads — Stambulā, Turcijā pabeigta Sultāna Mehmeda Iekarotāja tilta celtniecība, savienojot Eiropu ar Āziju pār Bosforu.
 1990. gads — pieņemts pašreizējais Ungārijas ģerbonis.
 1998. gads — Japānā palaista Marsa zonde Nozomi.

Dzimuši 
 1728. gads — Roberts Adams (Robert Adam), skotu arhitekts (miris 1792. gadā)
 1854. gads — Leošs Janāčeks (Leoš Janáček), čehu komponists (miris 1928. gadā)
 1858. gads — Dace Akmentiņa, latviešu aktrise (mirusi 1936. gadā)
 1864. gads — Hedviga Rozenbaumova (Hedwiga Rosenbaumová), Bohēmijas tenisiste (mirusi 1939. gadā)
 1874. gads — Žans Kollā (Jean Collas), franču regbists un virves vilkšanas pārstāvis (miris 1928. gadā)
 1877. gads — Jānis Francis, latviešu ģenerālis (miris 1956. gadā)
 1883. gads — Francs Kafka (Franz Kafka), Austroungārijā dzimis vāciski runājošs rakstnieks (miris 1924. gadā)
 1937. gads — Toms Stopards (Tom Stoppard), britu dramaturgs
 1939. gads — Vladlens Dozorcevs, Latvijas rakstnieks un politiķis
 1940. gads — Ježijs Buzeks (Jerzy Buzek), Polijas politiķis
 1947. gads — Robs Rensenbrinks (Rob Rensenbrink), Nīderlandes futbolists (miris 2020. gadā)
 1948. gads — Uldis Sterģis, latviešu tēlnieks, akmeņkalis
 1960. gads — Vinss Klārks (Vince Clarke), angļu popmūziķis
 1962. gads — Toms Krūzs (Tom Cruise), ASV kinoaktieris
 1965. gads — Konija Nīlsena (Connie Nielsen), dāņu aktrise
 1970. gads — Tēmu Selenne (Teemu Selänne), somu hokejists
 1971. gads — Džūljans Asānžs (Julian Assange), Austrālijas žurnālists un interneta aktīvists
 1973. gads — Patriks Vilsons (Patrick Wilson), ASV aktieris, dziedātājs un režisors
 1978. gads — Kims Kirhens (Kim Kirchen), Luksemburgas riteņbraucējs
 1985. gads — Igors Semjonovs, Latvijas futbolists
 1987. gads — Sebastiāns Fetels (Sebastian Vettel), vācu autosportists

Miruši 
 1642. gads — Marija de Mediči (Marie de Médicis), Francijas karaliene-konsorte (dzimusi 1575. gadā)
 1904. gads — Teodors Hercls (Theodor Herzl), Austrijas žurnālists un politiskā cionisma pamatlicējs (dzimis 1860. gadā)
 1918. gads — Mehmeds V (Mehmed V Reşad), Osmaņu impērijas 35. sultāns (dzimis 1844. gadā)
 1943. gads — Valters Teisens (Walter Thijssen), nīderlandiešu airētājs, olimpiskās bronzas medaļas ieguvējs (dzimis 1877. gadā)
 1960. gads — Noēls Bā (Noël Bas), franču vingrotājs (dzimis 1877. gadā)
 1971. gads — Džims Morisons (Jim aMorrison), ASV mūziķis (dzimis 1943. gadā)
 2004. gads — Andrijans Nikolajevs (Андриян Николаев), PSRS kosmonauts (dzimis 1929. gadā)

Svētku un piemiņas dienas 
 Neatkarības diena (Baltkrievija)

Jūlijs